
 16.5.2019
 BG
 Официален вестник на Европейския съюз
 L 128/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 136/2017
 от 7 юли 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/743]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение (ЕС) 2017/500 на Комисията от 21 март 2017 г. за признаване на схемата „Bonsucro EU“ като доброволна схема, доказваща спазването на критериите за устойчивост в съответствие с директиви 98/70/ЕО и 2009/28/ЕО на Европейския парламент и на Съвета (1), следва да бъде включено в Споразумението за ЕИП.
 (2)
 Срокът на действие на Решение за изпълнение 2011/439/ЕС на Комисията (2) изтече на 9 август 2016 г. и следователно позоваването на Решението следва да бъде заличено от Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 6ад (Решение за изпълнение 2011/439/ЕС на Комисията) на глава XVII от приложение II към Споразумението за ЕИП се заменя със следното:
 „32017 D 0500: Решение за изпълнение (ЕС) 2017/500 на Комисията от 21 март 2017 г. за признаване на схемата „Bonsucro EU“ като доброволна схема, доказваща спазването на критериите за устойчивост в съответствие с директиви 98/70/ЕО и 2009/28/ЕО на Европейския парламент и на Съвета (ОВ L 76, 22.3.2017 г., стр. 40).“
 Член 2
 Текстът на Решение за изпълнение (ЕС) 2017/500 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 8 юли 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 юли 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 76, 22.3.2017 г., стр. 40.
 (2) ОВ L 190, 21.7.2011 г., стр. 81.
 (*1) Без отбелязани конституционни изисквания.
 